ddrg/super_eurlex huggingface dataset:
68.

meni, da morajo usmerjene raziskave in razvoj prek obstoječih instrumentov postati učinkovitejši, in je zaskrbljen, ker so se raziskave in razvoj v nekaterih vejah sektorja energije iz obnovljivih virov zanemarjale, kar je privedlo do težav s trženjem; poudarja, da je za to, da bi ostali oziroma postali konkurenčni in da bi sedanja tehnologija ostala trajnostna skozi ves življenjski cikel, treba vlagati v razvoj novonastajajočih in obstoječih tehnologij ter povezovanje prometnih in energetskih sistemov; poudarja, da so potrebna vlaganja v raziskave in razvoj na področju energije iz obnovljivih virov, še posebej na področju zmogljivosti, učinkovitosti in zmanjšanja prostorskega odtisa;
13.

meni, da obstajajo različni nacionalni pristopi k ocenjevanju posledic letalskih nesreč na varnost jedrskih elektrarn; ugotavlja, da „letalske nesreče niso izrecno obravnavane kot predhodni dogodki pri ocenjevanju varnosti“ in da so v specifikacijah stresnih testov opisane zgolj njihove posledice; obžaluje pa, da so samo štiri države članice vključile takšne ocene v svoja poročila o stresnih testih; kljub temu ugotavlja, da specifikacije stresnih testov navajajo, da je „ocenjevanje posledic izgube varnostnih funkcij pomembno tudi, če razmere povzročijo posredni predhodni dogodki, na primer (…) letalska nesreča“; ugotavlja, da je bila ob upoštevanju, da to tveganje spada predvsem na področje nacionalne varnosti držav članic in gre torej za vprašanje njihove suverenosti, ustanovljena ad hoc skupina za jedrsko varnost, ki je zadolžena za podrobno obravnavo tega vprašanja in objavo svojih ugotovitev; se zaveda, da so na to temo predvidene nadaljnje izmenjave med državami članicami v okviru ustreznih forumov, kot je Evropsko združenje regulatorjev za jedrsko varnost (ENSRA); poziva vse zainteresirane strani, vključno z državami članicami, Komisijo, skupino evropskih regulatorjev za jedrsko varnost, Evropskim združenjem regulatorjev za jedrsko varnost in upravljavci jedrskih elektrarn, naj sodelujejo, da bi predvideli skupni pristop k obravnavi tveganja letalskih nesreč in se o njem dogovorijo, obenem pa se zaveda, da to tveganje spada med vprašanja nacionalne varnosti in suverenosti držav članic;
49.

meni, da je glede na preoblikovanje strukture mednarodne trgovine in trgovine med severom in jugom za učinkovitost in uspešnost programov pomoči odločilno, da so za njih odgovorne države članice, ki jih tudi koristijo pregledno, odgovorno in z zadostnimi viri in bi se zmanjšale razlike v bogastvu, delila blaginja in dosegla regionalna integracija; meni, da je odločilno, da so v oblikovanje in spremljanje teh programov sistematično vključene nacionalne, regionalne in lokalne ustanove kot tudi civilna družba in da donatorjem omogočajo nadzor;
A.

ker je glede na navedbe WHO Pakistan ena od zadnjih treh držav, v kateri je otroška paraliza še vedno endemična in je bilo z njo v letu 2011 okuženih 198 ljudi; ker naj bi po navedbah WHO neuspešna zaustavitev širjenja okužbe z otroško paralizo pomenila resno tveganje za zdravje ljudi v regiji in izven nje, saj gre za zelo nalezljivo bolezen;
40.

poziva države članice, naj spodbujajo dejavno in ponovno vključevanje žensk na trg dela ter njihovo zaposlovanje v strateških razvojnih sektorjih prek posebnih ukrepov za prožen delovni čas, enako plačilo in reformo davčnih in pokojninskih sistemov, pa tudi ukrepov za vseživljenjsko učenje, namenjenih zagotavljanju znanj in kvalifikacij, potrebnih glede na strategijo Evropa 2020; poudarja pomen visoke ravni usposobljenosti kot spodbude za dostop žensk do sektorjev, kjer so slabše zastopane, na primer na področju znanstvenih raziskav in tehnološkega razvoja, prav v trenutku, ko Evropa potrebuje več raziskovalcev za spodbujanje inovacij in krepitev gospodarstva; poziva Komisijo, naj preuči nadaljnje prilagoditve strukturnih skladov, da se zagotovi dodatna podpora za področja, na katerih se zaposlujejo ženske in ki jih utegne prizadeti kriza, ter podpora za varstvo otrok, usposabljanje in dostop do zaposlitve;
17.

meni, da sta preglednost in nadzor javnosti v rudarskem sektorju bistvenega pomena za učinkovito upravljanje rudarskega sektorja, trajnostni razvoj in boj proti korupciji; poudarja, da bi lahko trgovanje s surovimi diamanti z območij Srednjeafriške republike pod nadzorom upornikov ponovno sprožilo spor in dodatno destabiliziralo razmere v državi; poziva vlado Srednjeafriške republike, naj sprejme več ukrepov za boj proti izkoriščanju in nezakonitem trgovanju naravnih virov ter poziva k ustreznemu nadzoru položaja s pomočjo procesa Kimberley;
34.

poziva Evropsko unijo in države članice EU, naj nasprotujejo naslednjemu: — predlagani spremembi izjave o strateški viziji CITES z zahtevo, da CITES prispeva k drugim globalno dogovorjenim ciljem namesto k sedanjemu cilju, to je prispevanje k znatnemu zmanjšanju stopnje izgube biotske raznovrstnosti; — odstranjevanju ali prodaji primerkov iz dodatkov I, II in III, s katerimi se je nezakonito trgovalo in so bili zaseženi, kot je predlagala Indonezija; — prenosu treh vrst krokodilov (Crocodylus acutus, C. porosus in C. siamensis) iz dodatka I v dodatek II CITES, kot sta predlagali Kolumbija in Tajska; — prenosu prerijske kokoši (Tympanuchus cupido attwateri) iz dodatka I v dodatek II, kot je zahteval odbor za živali, ker je prostoživeča populacija te podvrste kljub temu, da je bila zadnja posamezna nezakonita pošiljka zasežena leta 1998, v letu 2012 upadla za 58 % in šteje le 46 prostoživečih ptic; — črtanju sive goščavske kokoši (Gallus sonnerati) in krvavega fazana (Ithaginis cruentus) iz dodatka II, kot je zahteval odbor za živali, saj prostoživeče populacije obeh vrst postopno upadajo, mednarodna trgovina s sivo goščavsko kokošjo za trge hišnih živali je precej prisotna, nekatere podvrste krvavega fazana so razporejene na ozkem območju razširjenosti z zelo omejeno populacijo, Kitajska pa kot država na območju razširjenosti nasprotuje črtanju krvavih fazanov; — črtanju cesarske žolne (Campephilus imperialis) iz dodatka I, saj se kljub temu, da ta vrsta šteje za „domnevno izumrlo“, anekdotna poročila o zapažanju redno pojavljajo; — črtanju želodčnonoših žab (Rheobatrachus silus in Rheobatrachus vitellinus) iz dodatka II CITES, kot je predlagala Avstralija, saj obstaja možnost, da ti vrsti še nista izumrli, na terenu pa se izvajajo raziskave, namenjene odkrivanju preostalih populacij;
S.

ker je, kot je ugotovljeno v sporočilu Komisije z naslovom „K aktu za enotni trg“, „nelagodje nekaterih do notranjega trga mogoče pojasniti tudi z občutkom, da so bili liberalizacijski vali izpeljani na račun socialnih pravic, ki so jih pridobili različni gospodarski subjekti. Lizbonska pogodba in koncept, visokokonkurenčnega socialnega tržnega gospodarstva“ kot njen temeljni cilj od nas zahtevata, da sprejmemo celostnejšo podobo enotnega trga. Gospodarske svoboščine in svoboščine do skupnih ukrepov je treba uskladiti. Ponovna oživitev dialoga med socialnimi partnerji je nujna in lahko omogoči pripravo zakonodaje, ki prihaja od socialnih partnerjev in je njim namenjena, kakor to izrecno določa Lizbonska pogodba.“; „Poleg postopkov, ki so odgovor na gospodarsko in finančno krizo, so preventivne strategije podjetjem in njihovim zaposlenim omogočile, da so socialne konflikte preprečila s proaktivnim upravljanjem prestrukturiranja. To je pogoj za gospodarsko uspešnost in socialni imperativ, saj omogoča novo prerazporeditev virov v smeri sektorjev v vzponu, delavcem pa ponuja nove priložnosti, ko je njihovo delovno mesto ogroženo.“; ker bi akt Unije za prestrukturiranje omogočil oblikovanje okolja, ki temelji na vzajemnem zaupanju;
41.

poziva Komisijo in države članice, naj si prizadevajo za tesnejše sodelovanje in usklajevanje na področju postopkov zgodnjega odkrivanja, opozarjanja in usklajenega odzivanja v zvezi s patogenimi bakterijami, odpornimi na protimikrobna sredstva, pri ljudeh, živalih, ribah in v živilih, da bi stalno spremljale obseg in rast protimikrobne odpornosti; poleg tega poziva države članice, naj v skladu z enotnimi standardi vzpostavijo nacionalne zbirke podatkov, v katerih bodo morali trgovci, veterinarji in kmetje beležiti izdajanje in rabo antibiotikov;
4.

ugotavlja, da je na avstrijskem Štajerskem že prihajalo do množičnega odpuščanja in da so bili delavci iz te regije deležni podpore iz ESPG na osnovi treh vlog, in sicer EGF/2009/009 AT/Štajerska, EGF/2010/007 AT/Štajerska-Spodnja Avstrija in EGF/2010/008 AT/AT&S;
35.

meni, da je treba nujno posredovati jasne in izčrpne informacije o političnih, družbeno-gospodarskih in kulturnih koristih širitve, da se pri državljanih Evropske unije spodbudi podpora prihodnjim širitvam, pri državljanih držav kandidatk in morebitnih kandidatk pa podpora nadaljnjim reformam; meni, da je treba zlasti javnosti obrazložiti, kako so širitve privedle do novih naložb in možnosti izvoza in kako lahko prispevajo k doseganju ciljev Evropske unije na področju preprečevanja in mirnega reševanja sporov, spopadanja z gospodarsko krizo, ustvarjanja delovnih mest, omogočanja prostega pretoka delovne sile, varstva okolja ter krepitve varnosti in zaščite, hkrati pa pospešijo program reform, olajšajo dostop do finančnih virov in posledično izboljšajo življenjske razmere v državah, ki se vključujejo v Evropsko unijo, kar koristi vsem evropskim državljanom ter zmanjšuje socialna in ekonomska neravnovesja; poudarja, da je treba nagovoriti vse sektorje družbe, med drugim z uvedbo – na maturitetni ali drugi enakovredni stopnji – posebnega učnega predmeta o preteklosti, ciljih in delovanju Evropske unije, pa tudi o procesu širitve; poudarja tudi, da se je treba usmeriti v ključne oblikovalce javnega mnenja, kot so novinarji, predstavniki civilne družbe in gospodarski akterji ter sindikati; meni, da bi bilo treba spodbujati in podpirati podobna prizadevanja držav kandidatk in potencialnih držav kandidatk;
25.

poziva vodje držav in vlad območja Velikih jezer, naj si prizadevajo za dejansko izvajanje obstoječih regionalnih instrumentov za mir in razvoj in poziva vse države, ki so podpisale pakt za varnost, stabilnost in razvoj na območju Velikih jezer, naj ga v celoti izvajajo ter tako vzpostavijo in utrdijo potrebne temelje za mir in varnost na tem območju; poziva Združene narode, Afriško unijo in prijatelje območja Velikih jezer, naj odločno in dejavno podprejo prizadevanja za izvajanje pakta;
—

ob upoštevanju okoljske zakonodaje EU v zvezi s pridobivanjem plina iz skrilavca, vključno z: Direktivo Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje (5); Direktivo 2001/42/ES o presoji vplivov nekaterih načrtov in programov na okolje (6); Direktivo 2006/21/ES o ravnanju z odpadki iz rudarskih in drugih ekstraktivnih dejavnosti (7); Direktivo 2000/60/ES o določitvi okvira za ukrepe Skupnosti na področju vodne politike (8); Uredbo (ES) št. 1907/2006 Evropskega Parlamenta in Sveta o registraciji, evalvaciji, avtorizaciji in omejevanju kemikalij (9); Direktivo 98/8/ES o dajanju biocidnih pripravkov v promet (10); Direktivo Sveta 96/82/ES o obvladovanju nevarnosti večjih nesreč, v katere so vključene nevarne snovi (11); Direktivo 2004/35/ES Evropskega parlamenta in Sveta z dne 21. aprila 2004 o okoljski odgovornosti v zvezi s preprečevanjem in sanacijo okoljske škode (12); Direktiva 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (13); Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti (14); in Odločba št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (15),
34.

opozarja, da so po objavi tega poročila Parlament, Svet, Komisija in države članice dosegle dogovor o vprašanju obrazložitvenih dokumentov, ki opredeljujejo razmerje med sestavnimi elementi direktive in ustreznimi deli nacionalnih instrumentov za prenos („korelacijske tabele“); ugotavlja, da so se vse tri institucije in države članice dogovorile, da bodo v direktive vključile uvodno izjavo, da mora zadevna država članica zagotoviti korelacijsko tabelo, kadar je to v danem primeru potrebno in sorazmerno;
51.

ob tem priznava, da je Evropska obrambna agencija po svoji naravi most med obrambno skupnostjo in Komisijo ter posrednik med vojaškimi zainteresiranimi stranmi; podpira krepitev vloge Evropske obrambne agencije pri krepitvi politične zavesti, mrežnem povezovanju, nudenju pomoči v fazi uvajanja programa SESAR in podpiranju držav članic pri finančni analizi in operativni analizi tveganj; ugotavlja, da ima Evropska obrambna agencija veliko možnosti, da prispeva k prihodnjim izzivom enotnega neba, na primer na področju opreme in usposabljanja; pozdravlja odločitev držav članic, da bodo v podporo Evropski obrambni agenciji pri programu SESAR vključile vojaški štab EU (EUMS); pozdravlja vzpostavitev vojaškega izvedbenega foruma enotnega neba/programa SESAR, ki ga podpira Evropska obrambna agencija, in spodbuja njegovo učinkovito nadaljevanje, saj ima moč, da združi vse pomembne akterje v obrambni skupnosti; poudarja, da je sodelovanje z Natom nujno in v zvezi s tem pozdravlja sedanji razvoj dogodkov;
10.

meni, da je ključnega pomena nadaljevati prizadevanja za tesnejše sodelovanje med EU in Zalivom in spodbujati medsebojno razumevanje in zaupanje; meni, da so redna medparlamentarna srečanja med Parlamentom in njegovimi državami partnericami v tej regiji pomemben forum za oblikovanje konstruktivnega in odprtega dialoga o skupnih vprašanjih;
30.

poudarja, da je začasni odbor, ki je opravil preiskavo, na katero sta se oprli njegovi resoluciji z dne 14. februarja 2007 in 19. februarja 2009, razkril, da so bili postopki za izdajo dovoljenja in nadzor civilnih letal, ki so letela čez ozemlje držav članic ali na njem pristala, nadvse pomanjkljivi, kar ni omogočilo le tega, da so jih zlorabili za "izredne izročitve" v programu ameriške obveščevalne agencije CIA, ampak tudi to, da so jih zlahka obšle združbe organiziranega kriminala, vključno s terorističnimi mrežami; opozarja tudi na pristojnost Unije na področju varovanja in varnosti v prometu ter na priporočilo Parlamenta Komisiji, naj uredi in spremlja upravljanje zračnega prostora EU, letališč in nekomercialnega letalstva; zato poziva EU in njene države članice, naj ne odlašajo več s temeljito revizijo izvajanja Konvencije o mednarodnem civilnem letalstvu (čikaška konvencija) v zvezi z dovoljenji in pregledi civilnih letal, ki letijo skozi zračni prostor držav članic ali pristajajo na njihovem ozemlju, da bi zagotovili večjo varnost in sistematično izvajanje kontrol, kar zahteva predčasno identifikacijo potnikov in posadk in zagotavlja, da vsi leti, uvrščeni med "državne lete" (ki so izvzeti iz področja uporabe čikaške konvencije), dobijo predhodno in ustrezno dovoljenje; opozarja tudi na priporočilo Parlamenta, da morajo države članice učinkovito uveljaviti tokijsko konvencijo o kaznivih in drugih določenih dejanjih, storjenih na krovu letal;
30.

Komisija bi morala v tesnem sodelovanju z državami članicami in zainteresiranimi stranmi v roku treh let od začetka veljavnosti direktive in nato vsakih pet let objaviti poročilo o izvajanju direktive. V poročilu bi moralo biti ovrednoteno: (a) ali države članice v celoti izvajajo zakonodajo; (b) napredek pri zagotavljanju dostopa do osnovnih plačilnih storitev za vse potrošnike v Uniji, vključno z neposrednimi in posrednimi učinki zakonodaje na odpravljanje finančne izključenosti; (c) ozaveščenost zadevnih potrošnikov, ki jim je direktiva namenjena, o razpoložljivosti ter lastnostih osnovnih plačilnih računov ter o njihovih pravicah v zvezi s tovrstnimi računi; (d) stroški v zvezi z zagotavljanjem osnovnega plačilnega računa, tudi v povezavi z ravnjo potrošniških cen; (e) najboljše prakse in konkretna priporočila za države članice z visoko ali trajno stopnjo izključenosti potrošnikov iz plačilnih storitev; (f) učinki na integracijo in strukturo notranjega trga za bančno poslovanje z občani v vsej Uniji in kršitve konkurence med ponudniki osnovnih plačilnih računov. Kadar je primerno, bi bilo treba navedenemu poročilu priložiti predlog za spremembo zakonodaje in priporočila za njeno boljše izvajanje v državah članicah. Poročilo bi bilo treba poslati Evropskemu parlamentu in Svetu.
63.

poudarja, da je treba v dialogu o energiji med EU in Rusijo, v katerem mora EU nastopati enotno, upoštevati posebni in odvisni položaj srednje- in vzhodnoevropskih držav članic, saj je mogoče njihovo zanesljivo oskrbo z energijo zagotoviti le z vseevropskim povezovanjem infrastrukture in celovitim izvajanjem pravil notranjega energetskega trga; meni, da bi bilo treba v okviru dialoga obravnavati taka pomembna vprašanja, kot so dostop do virov energije, omrežij in izvoznih trgov, zaščita naložb, interoperabilnost, preprečevanje kriz in sodelovanje, enaki konkurenčni pogoji in oblikovanje cen energije; poudarja, da bi bilo treba posebno pozornost nameniti vprašanju "Druzhba" in na ravni EU uvesti posebne ukrepe za obnovo dobave nafte po zaprtem kraku;
37.

opaža, da modeli in priložnosti za sodelovanje med javnimi in zasebnimi sektorji v nekaterih državah članicah že obstajajo, in spodbuja javne in zasebne banke popkovnične krvi, naj tesno sodelujejo, da bi se povečala razpoložljivost in izmenjava nacionalnih, evropskih in mednarodnih vzorcev popkovnične krvi in tkiva; poziva države članice, naj vzpostavijo ustrezno ureditev za javne in zasebne banke, da bi se zagotovila največja možna preglednost ter varnost popkovnične krvi, in pri tem poudarja, da morajo banke izvajati delovne prakse, ki so pri dajanju informacij odprte in zanesljive, da se bi zagotovila največja možna korist za bolnika;
26.

priznava, da razvoj infrastrukture, urbanizacija, industrializacija in fizični posegi v krajino nasploh najbolj prispevajo k drobljenju ekosistemov in habitatov; poziva lokalne, regionalne in nacionalne oblasti, naj v okviru svojih predpisov o prostorskem načrtovanju in izvedbenih ukrepov ter naj pri načrtovanju in razvoju večjih in manjših projektov v okviru svojih pristojnosti upoštevajo te dejavnike, ki pomenijo nevarnost za ekosisteme in habitate; priznava pritiske in potrebe na lokalni in regionalni ravni, da bi zagotovili močan gospodarski razvoj, in priporoča, naj bodo lokalni in regionalni organi pozorni na ravnovesje med razvojem ter nujnim varstvom biotske raznovrstnosti in naravnih habitatov; podpira nadaljnje reforme ter uporabo regionalnih in lokalnih razvojnih politik, ki bodo zagotovile pozitivne učinke za biotsko raznovrstnost in zaustavile nadaljnje izgubljanje habitatov, zlasti v času gospodarske in finančne krize;
17.

pozdravlja nov zakon o žrtvah in vračanju zemljišč (znan kot "Ley 1448"), ki je v Kolumbiji začel veljati 1. januarja 2012 in zagotavlja finančno odškodnino in vračanje zemljišč skoraj 4 milijonom žrtev oboroženega konflikta in nasilja v državi zadnjih 50 let; poudarja ogromen finančni vložek kolumbijske vlade, ki naj bi bil več kot 25 milijard USD za naslednjih deset let, kar predstavlja približno 160 milijonov EUR na mesec; poudarja, da je potrebno podrobno spremljanje in ocenjevanje izvajanja tega zakona ob tesnem posvetovanju s civilno družbo, zlasti glede zaščite povratnikov;
D.

ker so se za državljane osmih držav članic, ki so se EU pridružile leta 2004, količinske omejitve uporabljale do 30. aprila 2011, kar je omogočal protokol iz leta 2004; ker se do konca prehodnega obdobja uporablja člen 10(4) sporazuma iz leta 1999;
B.

ker je homofobija iracionalen strah pred žensko in moško homoseksualnostjo ter pripadniki skupnosti lezbijk, gejev, biseksualcev in transseksualcev ter sovraštvo do njih na podlagi predsodkov, podobno kot rasizem, ksenofobija, antisemitizem in seksizem; ker je ta pojav v javnem in zasebnem prostoru navzoč v različnih oblikah – kot sovražni govor in ščuvanje k diskriminaciji, zasmehovanje ter verbalno, psihološko in fizično nasilje, preganjanje in umor, diskriminacija s kršenjem načela enakosti ter neupravičeno in nerazumno omejevanje pravic, ki se pogosto skrivajo za upravičevanjem teh dejanj z javnim redom, versko svobodo in pravico do ugovora vesti;
pozdravlja vse pobude različnih zainteresiranih strani, pri katerih so vključene vlade, industrija, pridelovalci in civilna družba, za odpravo otroškega dela in izboljšanje življenja otrok in odraslih, ki delajo v nasadih kakava, in za odgovorno pridelavo kakava, na primer nedavno regionalno pobudo Organizacije za gospodarsko sodelovanje in razvoj, sekretariata Kluba držav Sahela in Zahodne Afrike in Mednarodne pobude za kakav za širjenje najboljše prakse v boju proti najhujšim oblikam dela otrok v nasadih kakava v Zahodni Afriki; poudarja, da mora tem pobudam slediti nadaljnjo ukrepanje, da se zagotovi resničen napredek; spodbuja vlade, naj povečajo podporo mrežam pravične trgovine v sektorju kakava in podeželskim zadrugam in naj jim omogočijo, da bodo svoje izdelke pošiljale neposredno nacionalnim in mednarodnim trgom ter se tako izognile posrednikom in dosegle pravične cene; poziva Komisijo, naj podpre takšne ukrepe;
19.

poziva Komisijo, naj čim prej predstavi celovite najnovejše podatke o zastopanosti žensk v vseh vrstah podjetij v Evropski uniji ter o zavezujočih in nezavezujočih ukrepih, ki jih je sprejel poslovni sektor, pa tudi o ukrepih, ki so jih za večjo zastopanost žensk nedavno sprejele države članice, ter naj, če se ugotovi, da ukrepi, ki jih izvajajo podjetja in države članice, niso zadovoljivi, med letom 2012 predlaga zakonodajo, vključno s kvotami, za zvišanje zastopanosti žensk v organih upravljanja podjetij na 30 % do leta 2015 in 40 % do leta 2020, pri čemer naj upošteva odgovornosti držav članic in njihove gospodarske, strukturne (glede na velikost podjetij), pravne in regionalne posebnosti;
4.

poziva Evropsko komisijo kot varuhinjo Pogodb, naj tesno spremlja morebitne spremembe in izvajanje omenjene zakonodaje in njeno skladnost s črko in duhom Evropskih pogodb ter naj izvede temeljito študijo, da zagotovi (a) popolno neodvisnost sodstva, zlasti z zagotovitvijo, da pri ureditvi nacionalne sodne oblasti, javnega tožilstva in sodišč ne bo političnega vmešavanja, ter da ne bo mogoče samovoljno skrajšati mandata neodvisno imenovanih sodnikov; (b) da bo madžarska narodna banka spoštovala evropsko zakonodajo; (c) ponovno vzpostavitev institucionalne neodvisnosti varstva podatkov in svobode obveščanja, ki naj bosta zagotovljeni v besedilu zakona in z njegovim izvajanjem; (d) ponovno vzpostavitev pravice ustavnega sodišča do pregleda vse zakonodaje, vključno s pravico do pregleda proračunske in davčne zakonodaje; (e) da bo svoboda in pluralnost medijev zagotovljena v besedilu madžarskega zakona o medijih in z njegovim izvajanjem, zlasti glede sodelovanja predstavnikov civilne družbe in opozicije v svetu za medije; (f) da bo novi volilni zakon spoštoval evropske demokratične standarde in načelo političnega menjavanja; (g) da bo pravica do demokratične dejavnosti politične opozicije zagotovljena v institucijah in zunaj njih; (h) da bo zakon o cerkvah in veroizpovedih spoštoval osnovna načela svobode vesti in ne bo pogojeval registracije cerkva z odobritvijo dvotretjinske večine v madžarskem parlamentu;
A.

ker je 14. februarja 2012 minilo leto dni od miroljubnih protestov, na katerih so udeleženci pozivali k spoštovanju temeljnih človekovih pravic in demokratičnim reformam; ker so vladni organi odgovorili z aretacijami in miroljubnim protestnikom preprečili, da bi se zbirali; ker so vladne sile s protestniki ravnale nasilno in represivno; ker so bili solzivec, paralizatorji in strelivo zelo malega kalibra uporabljeni v stanovanjskih naseljih, policija pa je menda vdrla v več hiš;
F.

ker dostop do sodobnih trajnostnih energetskih storitev za vse pomeni dostop do vseh potrebnih in želenih energetskih storitev (ne samo do električne energije), na primer do razsvetljave, energije za kuhanje in ogrevanje vode, ogrevanje prostorov, hlajenje, dostop do informacij in komunikacijskih sredstev, pa tudi do energije za proizvodno rabo in ustvarjanje dohodka;